CELEX: 31983D0053
Language: el
Date: 1983-01-24 00:00:00
Title: 83/53/ΕΟΚ: Απόφαση της Επιτροπής της 24ης Ιανουαρίου 1983 που τροποποιεί την απόφαση 74/441/ΕΟΚ για τη σύσταση ισομερούς επιτροπής για τα κοινωνικά προβλήματα στη θαλάσσια αλιεία

Avis juridique important

|

31983D0053

83/53/ΕΟΚ: Απόφαση της Επιτροπής της 24ης Ιανουαρίου 1983 που τροποποιεί την απόφαση 74/441/ΕΟΚ για τη σύσταση ισομερούς επιτροπής για τα κοινωνικά προβλήματα στη θαλάσσια αλιεία  

Επίσημη Εφημερίδα αριθ. L 044 της 16/02/1983 σ. 0021 - 0021 Φινλανδική ειδική έκδοση: Κεφάλαιο 4 τόμος 1 σ. 0074  Ισπανική ειδική έκδοση: Κεφάλαιο 04 τόμος 2 σ. 0085  Σουηδική ειδική έκδοση: Κεφάλαιο 4 τόμος 1 σ. 0074  Πορτογαλική ειδική έκδοση : Κεφάλαιο 04 τόμος 2 σ. 0085 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Ιανουαρίου 1983  που τροποποιεί την απόφαση 74/441/ΕΟΚ για τη σύσταση ισομερούς επιτροπής για τα κοινωνικά προβλήματα στη θαλάσσια αλιεία  (83/53/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  Εκτιμώντας:  ότι έχουν πραγματοποιηθεί διαρθρωτικές αλλαγές στις ευρωπαϊκές αντιπροσωπευτικές οργανώσεις θαλάσσιας αλιείας από τότε που συστάθηκε η ισομερής επιτροπή, καθώς και ότι έχουν δημιουργηθεί από τη διεύρυνση της Κοινότητας·  ότι η Επιτροπή πρέπει να λάβει επίσης υπόψη την κατάσταση που επικρατεί στα διάφορα Κράτη μέλη, έτσι ώστε να εξασφαλιστεί η συμμετοχή των κοινωνικών εταίρων του τομέα της αλιείας στις εργασίες της ισομερούς επιτροπής και να διαφυλαχθεί η εκπροσώπηση των κοινωνικοοικονομικών δυνάμεων σ' αυτήν·  ότι η παρουσία παρατηρητών άλλων οργανώσεων, εκτός από αυτές που αναφέρονται στο άρθρο 4 της απόφασης 74/441/ΕΟΚ της Επιτροπής (1), στις εργασίες της Επιτροπής μπορεί να αυξήσει την αποτελεσματικότητά της,  ΑΠΟΦΑΣΙΖΕΙ:  Άρθρο 1  Η απόφαση 74/441/ΕΟΚ τροποποιείται ως εξής:  1. Το άρθρο 4 αντικαθίσταται από το ακόλουθο κείμενο:  «Άρθρο 4  1. Η επιτροπή αποτελείται από 44 μέλη.  2. Οι έδρες κατανέμονται ως εξής:  α) 22 στους εκπροσώπους των εργοδοτών·  β) 22 στους εκπροσώπους των εργαζομένων.  3. Τα μέλη της επιτροπής ορίζονται από την Επιτροπή, από τα οποία τα 42 μετά από πρόταση των ακόλουθων οργανώσεων εργοδοτών και εργαζομένων στην αλιεία:  - Οργανώσεις εργοδοτών (21 μέλη):  - Ένωση Εθνικών Οργανώσεων Επιχειρήσεων Αλιείας της Ευρωπαϊκής Οικονομικής Κοινότητας (Europeche),  - Ειδικευμένη Επιτροπή Συνεταιρισμών Αλιείας των Χωρών της Ευρωπαϊκής Οικονομικής Κοινότητας (Cogeca).  - Οργάνωση των εργαζομένων (21 μέλη):  - Συνδικαλιστική Επιτροπή των Μεταφορών στην Ευρωπαϊκή Οικονομική Κοινότητα (CST/CE).»  2. Στο άρθρο 13 προστίθεται η ακόλουθη παράγραφος 4:  «4. Η Επιτροπή, αφού ακούσει την επιτροπή, μπορεί να καλέσει άλλες οργανώσεις εκτός από αυτές που αναφέρονται στο άρθρο 4 παράγραφος 3, να συμμετάσχουν στις εργασίες της επιτροπής ως παρατηρητές.»  Άρθρο 2  Η παρούσα απόφαση αρχίζει να ισχύει στις 24 Ιανουαρίου 1983.  Έγινε στις Βρυξέλλες, στις 24 Ιανουαρίου 1983.  Για την Επιτροπή  Ivor RICHARD  Μέλος της Επιτροπής  (1) ΕΕ αριθ. L 243 της 5. 9. 1974, σ. 19.